KWM พุ่งกระฉูด 3 วัน 104% เสี่ยงเจอขายทำกำไรหลังราคา “โอเวอร์ แวลู่”
KWM พุ่งกระฉูด 3 วัน 104% เสี่ยงเจอขายทำกำไรหลังราคา "โอเวอร์ แวลู่"
23 ก.พ. 2564

ผู้สื่อข่าวรายงานว่า ราคาหุ้น บริษัท เค. ดับบลิว. เม็ททัล เวิร์ค จำกัด (มหาชน) หรือ KWM ณ เวลา 10.21 น. อยู่ที่ระดับ 4.72 บาท บวก 1.08 บาท หรือ 29.67% สูงสุดที่ระดับ 4.72 บาท ต่ำสุดที่ระดับ 4.22 บาท ด้วยมูลค่าการซื้อขาย 199.15 ล้านบาท
ทั้งนี้ ราคาหุ้น KWM ปรับตัวเพิ่มขึ้นแรงติดต่อกัน 3 วันติด นับตั้งแต่ราคาปิดที่ระดับ 2.32 บาท เมื่อวันที่ 18 ก.พ.64 หรือคิดเป็นการปรับตัวขึ้นมา 104%
หากลองมาดูสัญญาณทางเทคนิคจะเห็นว่า สัญญาณทุกตัวเข้าเขต Overbought (เข้าเขตซื้อมาเกินไป) ดังนั้นอาจเจอแรงเทขายระหว่างทาง ประกอบกับหากดูราคาหุ้นวันนี้ถือว่ากระโดดเปิดแก็ปกว้าง ซึ่งโดยหลักการแล้วราคาหุ้นมีโอกาสลงมาปิดแก็ป
ประกอบกับราคาเป้าหมายของทางนักวิเคราะห์ บล.เอเชีย เวลท์ ประเมินราคาเหมาะสมของ KWM ในปี 64 เอาไว้เพียง 2.58 บาทต่อหุ้น ดังนั้น หากเทียบราคาหุ้นปัจจุบันกับราคาเป้าหมาย จะเห็นว่าราคาหุ้นมีดาวน์ไซด์